open-index/open-wikipedia-markdown huggingface dataset:
Seepialased

**Seepialased** (ladina keeles *Sepiidae*) on peajalgsete sugukond seepialiste seltsist.

## Süstemaatika
WoRMS-i andmeil (2023. aasta juuli seisuga) kuulus sugukonda 13 perekonda:
**[[Acanthosepion]] *Rochebrune, 1884
**[[Ascarosepion]] *Rochebrune, 1884
**[[Aurosepina]] *Jothinayagam, 1987
**[[Decorisepia]] *Iredale, 1926
**[[Digitosepia]] *Lipiński, 2020
**[[Doratosepion]] *Rochebrune, 1884
**[[Erythalassa]] *A. Reid, 2023
**[[Hemisepius]] *Steenstrup, 1875
**[[Lusepia]] *A. Reid, 2023
**[[Rhombosepion]] * Rochebrune, 1884
*Seepia (*Sepia* Linnaeus, 1758)
**[[Sepiella]] *Gray, 1849
**[[Spathidosepion]] *Rochebrune, 1884

## Viited

## Välislingid
Kuhik-vesinutt

**Kuhik-vesinutt** (*Hygrocybe conica*) on šampinjonilaadsete seltsi limanutiliste sugukonda kuuluv seeneliik.

## Välislingid
*
Runö (laev)

**Runö** on Eestile kuuluv kiire katamaraanparvlaev.

Laeva ehitas AS Baltic Workboats ja laeva opereerib alates 2012. Tegemist on esimese ehitatud kiire katamaraanparvlaevaga Eestis.

Laeva nimi Runö tuleneb Ruhnu saare rootsikeelsest nimetusest.

Aastast 29. mai 2012 sõidab katamaraanparvlaev Ringsu–Pärnu, Ringsu–Munalaiu ja Ringsu–Roomassaare liinil ühendades Ruhnu saart mandriga.

Runöl on 60 reisijakohta ning katamaraanparvlaev mahutab kuni 2 sõidukit või ühe kuni 8 m sõiduki.

2021. aastal hakati uurima Runö sobivust Ruhnu liinile, sest probleemiks on olnud sagedased tehnilised rikked. Rikete tekkele aitab kaasa intensiivne graafik ja tarvidus hoida saare kauguse tõttu suurt kiirust, et sõiduaeg oleks lühike, ning see koormab aluse kahte peamootorit.

Kritiseeritud on laeva peamasina võimsust, mil on raskusi täislastis laeva liigutamisega. Kuna laeva on sageli lastitud maksimaalses ulatuses, siis tekitab see mootoritele ülekoormust ja nii vahetati aastatel 2018–2025 välja seitse peamasinat.

## Viited

## Välislingid
*
*Tuule Liinide koduleht
Lämmastiku oksiidid

**Lämmastiku oksiidid** on lämmastiku binaarsed ühendid hapnikuga. Kuna lämmastik võib keemiliste ühendite koostises omada mitmeid stabiilseid oksüdatsiooniastmeid, siis ka lämmastiku oksiide on mitmeid. Kõik lämmastiku oksiidid on normaaltingimustel gaasilised.

Lämmastiku tuntumate oksiidide alla kuuluvad:

* Dilämmastikoksiid ehk naerugaas, valem N2O, lämmastiku oksüdatsiooniaste +I;
* Lämmastikmonooksiid (ka lihtsalt lämmastikoksiid), valem NO, lämmastiku oksüdatsiooniaste +II;
* Dilämmastiktrioksiid, valem N2O3, lämmastiku oksüdatsiooniaste +III (ühendit käsitletakse ka lämmastikmonooksiidi ja lämmastikdioksiidi seguna, kuna N2O3-s sisalduv lämmastikevaheline side on ebastabiilne ning N2O3 disproportsioneerubki stabiilsemateks oksiidideks);
* Lämmastikdioksiid, valem NO2, lämmastiku oksüdatsiooniaste +IV (esineb ka dimeersel kujul N2O4), happeline oksiid (vees lahustumisel moodustab lämmastikushapet HNO2 ja lämmastikhapet HNO3);
* Dilämmastikpentaoksiid, valem N2O5, lämmastiku oksüdatsiooniaste +V (ühendit käsitletakse ka lämmastikhappe anhüdriidina ning vees lahustumisel moodustabki HNO3).

Lämmastiku oksiidid satuvad atmosfääri põlemisprotsesside käigus (nt automootorites) ja käituvad atmosfääri saasteainetena. Keskkonnakaitse-alastes dokumentides tähistatakse lämmastiku oksiide NO ja NO2 üldistatud lühendiga NO<sub>x</sub>, NOx või NOX. Lämmastiku happelised oksiidid (nt NO2) tekitavad õhuniiskusega reageerides happesademeid. Dilämmastikoksiid käitub aga kasvuhoonegaasina.

## Viited
Halinghen

**Halinghen** on vald Põhja-Prantsusmaal Pas-de-Calais' departemangus.

Väike põllumajandusküla asub u. 16 km Boulogne-sur-Merist kagus, teede D125 ja D239 ristumiskoha ümbruses.

## Huviväärsused

* St. Sylvestre'i kirik, pärineb 19. sajandist.

## Vaata ka

* Pas-de-Calais' departemangu haldusüksuste loend

## Viited
Ründebrigaad Ljut

**Ukraina Rahvuspolitsei ühendatud ründebrigaad Ljut** (*Об'єднана штурмова бригада Національної поліції України «Лють»*) on Ukraina politsei väeüksus. 

## Koosseis
Brigaad moodustati järgmisest üksustest.
*  Polk Safari - osales 2022. aastal sõjategevuses.
*   Polk Tsunami 
*  Pataljon Luhansk-1.

## Ajalugu

Üksus osales 2023. aasta septembris koos 80. üksiku ründedessantbrigaadi ja 5. üksiku ründebrigaadiga Bahmuti lähedal asuva varem Vene vägede keäs olnud Klištšijivka hõivamises.

## Viited
Roosipunane

**Roosipunane** (*rose red*) või **roosiroosa** on üks roosadest värvitoonidest. Eri värvisüsteemides ja -kirjeldustes on selle vaste erineva tooniga, kuid seotud kultuurroosi või kibuvitsa õielehtede värvusega. Omadussõna "roosikarva" tähendab lihtsalt roosat värvust.

## Pildid

Rosa 'Home and Garden' (d.j.b) 02.jpg|Roosa õiega roos 'Home and Garden'
Rodonit2.JPG|Rodoniit
Estonian Museum of Natural History Specimen No 203745 photo (g243 g243-59 jpg).jpg|Rodoniit Eesti Loodusmuuseumis
Rose Quartz Bracelet.jpg|Roosakvartsist käevõru
Punased color nomenclature naturalists.jpg|Värvinäidis 5 on roosipunane (*rose red*), nr 20 roosiroosa (*rose pink*)
K.u.k. Farbenkastl 1912 (1).png|Austria-Ungari sõjaväemundrite värvinäidised


## Variatsioonid
Ernst Friedrich Glockeri "Grundriss der Mineralogie ..." kirjeldab roosipunast (*rosenroth*) kui kahvatut punast, milles on palju valget ja pisut sinist. Näitemineraalidena nimetab ta roosakvartsi ja rodoniiti (*Rothbraunsteinerz*) 

1821. aasta värviõpik "Werner's Nomenclature of Colours" kirjeldab roosiroosat (*Rose red*) kui heledat värvitooni, mis saadakse karmiinpunase värvi segamisel väga suure koguse valgega ja väikese koguse pruunika košenillpunasega. Näidetena loodusest toob ta välja kultuurroosi (*garden rose*) õite värvuse ja agalmatoliidi  .

1867. aasta Austria-Ungari sõjaväemundrite värvinäidistel on värvinäidis *rosenrot* mitte kahvatu, vaid särav sügavroosa  .

RAL Design värvikaardi toon 010 60 35 *Rosenrot* on kergelt murtud tooniga sügavroosa  .

Pantone värvikaardi toon 18-1852 *Rose Red* on heleda karmiinpunasega või geraaniumroosaga sarnanev roosakaspunane  .

## Vaata ka
* *[[cuisse de nymphe]]*

## Viited
Rēžas

**Rēžas** on küla (*mazciems*) Lätis Ogre piirkonna Rembate vallas.

Küla asub valla loodeosas Ogre jõe kaldal. See asub valla keskusest Rembatest 6,3, piirkonna keskusest Ogrest 19,4 ja Riiast 54 kilomeetri kaugusel.

Rēžas on tekkinud endise Rembate vallamaja ja vallakooli juurde. Külas asus varem Rembate põhikool. Sinna jäävad Rembates pamatskola ja Vecdzilnase bussipeatused.

Küla jääb osaliselt Ogre oru loodusparki. Sinna jäävad osaliselt Kalnrēžase ja Tarbiņase dolomiitliivakivi paljandid. Küla servas asuvad Vecdzilnase muinaskalmed on muinsusmälestistena regionaalse kaitse all.

Aastatel 2002–2021 jäi asula Ķegumsi piirkonda.

## Viited
Duklāvi

**Duklāvi** on küla (*mazciems*) Lätis Ogre piirkonna Rembate vallas.

Küla asub valla idaosas. Külast põhjas asub Lielvārde lennuväli. Duklāvi asub valla keskusest Rembatest 3,8, piirkonna keskusest Ogrest 20,5 ja Riiast 58 kilomeetri kaugusel.

Aastatel 2002–2021 jäi asula Ķegumsi piirkonda.
## Viited
Achilleas

**Achilleas**, kreeka keeles Αχιλλέας on kreeka laevafirmale Skyros Shipping Company kuuluv laev, mis ehitati Jaapanis aastal 1987 ja restaureeriti kreeklaste poolt aastal 2004. Laev võeti Kreekas kasutusele märtsis 2005. 

Achilleas vahetas välja laevafirma eelmise laeva Lycomedes. Võrreldes eelmainituga on Achilleas suurem laev, sellel on rohkem kohti reisijatele ja suurem autotekk. Samuti on Achilleas kiirem kui seda oli Lycomedes. Sellel on ka kaks turisti-*Lounge'i* ja üks VIP-*Lounge*. Samuti kolm baari, millest üks asub välistekil.

Laeva Achilleas kerepikkus on 90,40 meetrit ja laius 16,60 meetril. Laev mahutab kuni 600 reisijat ja autotekil on ruumi 160 sõidukile.
Laev ühendab Kymi sadamat Skýrose saarega, olles üks viis, kuidas Mandri-Kreekast Skýrosele pääseb.

## Viited

## Välislingid
*Skyros Shipping Co. koduleht
Ozolkalni

**Ozolkalni** on küla (*ciems*) Lätis Ogre piirkonna Rembate vallas.

Küla asub valla kaguosas Lielvārde linna piiril. Ozolkalni asub valla keskusest Rembatest 4,5, piirkonna keskusest Ogrest 19 ja Riiast 55 kilomeetri kaugusel.

Aastatel 2002–2021 jäi asula Ķegumsi piirkonda. 

## Elanike arv


* 20 (2000)
* 24 (2011)

* 44 (2022)
* 45 (2025)

## Viited
Graužupes

**Graužupes** on küla (*ciems*) Lätis Ogre piirkonna Rembate vallas.

Küla asub valla kaguosas Daugava jõe kaldal Lielvārde linna piiril. Looduskaitse all on Arāji kask.

Graužupes asub valla keskusest Rembatest 7, piirkonna keskusest Ogrest 24 ja Riiast 51 kilomeetri kaugusel. Küla läbib maantee A6

Aastatel 2002–2021 jäi asula Ķegumsi piirkonda.

## Elanike arv


* 41 (1989)
* 51 (2000)
* 65 (2011)

* 69 (2021)
* 80 (2025)


## Elanikkond


* 41 (1989)
* 51 (2000)

* 65 (2011)
* 76 (2022)


## Viited
François Flahault

**François Flahault** (sündinud 1943) on prantsuse antropoloog ja filosoof. 

## Teoseid
*Flahault, François 2018. *L'Homme, une espèce déboussolée. Anthropologie générale à l'âge de l'écologie*. Fayard.
*Flahault, François 2005. *Le paradoxe de Robinson: Capitalisme et société*. (Les petits libres 59.) Paris: Mille et une nuits, coll.
Glāžšķūnis

**Glāžšķūnis** on küla (*ciems*) Lätis Ogre piirkonna Rembate vallas.

Küla asub valla põhjaosas Ogre jõe kaldal. Sinna jäävad Dārznieki ja Glāžšķūnise bussipeatused.

Asula jääb osaliselt Ogre oru loodusparki. Sinna jäävad osaliselt Kalnrēžase ja Tarbiņase dolomiitliivakivi paljandid. Looduskaitse all on Zemzari tamm ja veel kuus külas kasvavat tamme.

Aastatel 2002–2021 jäi asula Ķegumsi piirkonda.

## Elanikkond


* 84 (1970)
* 103 (1979)
* 92 (1989)
* 83 (2000)

* 79 (2011)
* 45 (2022)
* 48 (2025)


## Viited
Connemara poni

**Connemara poni** on vana iiri hobusetõug, kelle eellasteks peetakse viikingite hobuseid. Connemara poni on keskmise suurusega poni, tema turjakõrgus on 128–148 cm. Connemara poni saab hästi hakkama igasuguse pinnamoega maastikul, ta tunneb end kodus nii mägismaal (inglise *highland*) kui ka tasandikel (*lowland*) ja talub hästi iirimaa vihmast ja tuulist ilmastikku. 

Connemara poni liigitub sporthobuste hulka ja ta on väga hea hüppehobune. Connemara poni värvus võib varieeruda; enamasti on nad hallid.

Kuna connemara poni saab maastikul hästi hakkama ja näksib rohu hästi madalaks, sobib ta hästi Iirimaa poollooduslike koosluste hooldajaks, pääsedes ligi ka sinna, kuhu niidumasinad ei pääse. Connemara poni loomulikuks elu- ja toitumiskeskkonnaks ongi taolised vähem toitainerikkad kooslused, liiga rammusad karjamaad talle ei sobi.

## Viited

## Välislingid

* Aretusseltsi koduleht (inglise keeles)
* Tutvustav video (inglise keeles)
Deidamia

**Deidamia** (vanakreeka keeles Δηϊδάμεια) oli Skýrose kuninga Lykomedese tütar, kes oli vahekorras Achilleusega (kui too end neiukeseks maskeerituna Skýrosel peitis) ja tõi ilmale Neoptolemuse. Levinuima looversiooni järgi oli Deidamia Skýrose kuningatütardest kauneim ja Achilleusel tärkasid tema vastu tunded, kuid kuna ta oli tütarlapse riietes, ei tohtinud ta neid avaldada. Ühel peoõhtul aga ei suutnud ta end enam kauem vaos hoida ja ühtis Deidamiaga tema tahte vastaselt. Hiljem nad aga leppisid ära ja mõne looversiooni järgi võtab Deidamia Achilleuse ümberriietumisoskusest eeskuju, tõmbab endale meheriided selga ja järgneb Achilleusele ja Patroklosele Troojasse. Antiikkreeka keeles tähendabki *Deidamia* (levinuima versiooni järgi) *see, kes on sõjas kannatlik*.

Ameerika kirjaniku Madeline Milleri uusversioonis, tema romaanis Achilleuse laul, on Achilleuse ja Deidamia suguühe Skýrosel nende mõlema tahte vastane; selleks sunnib neid Achilleuse ema, merejumalanna Thetis, kes soovib, et Achilleusel oleks järglane.
Deidamia-nimelisi tegelasi oli kreeka mütoloogias teisigi, aga Achilleus'ega aega veetnud Deidamia on neist kuulsaim.

## Viited
Paul Mägi (lavastaja)

**Paul Mägi** (27. oktoober 1917 Tallinn – 8. märts 1973 Tallinn) oli eesti lavastaja ja laulja (tenor). 

Ta lõpetas 1936. aastal Tallinna Reaalkooli ja õppis aastatel 1936–1949 Tallinna Konservatooriumis laulmist Aleksander Arderi klassis.

Mägi oli aastatel 1941–1943 ja 1944 Endla operetisolist, 1944–1949 Estonia teatri operetisolist, 1949–1954 lisaks operetilavastaja, 1954. aastast lavastaja ja 1958–1961 peanäitejuht, 1952–1956 Tallinna Riikliku Konservatooriumi ooperiklassi õppejõud.

Mägi lavastajakäekirja iseloomulike joontena on nimetatud aktiivset suhtumist teosesse, läbimõeldust ja täpset lavastuse kontseptsiooni, peent stiilitunnet ning autori eripära ja kavatsuste avastamist.

## Looming

### Lavastused

### Rollid

## Tunnustus
* 1965 Eesti NSV teeneline kunstitegelane

## Isiklikku
Tema isa oli käsitöömeister Kusto Mägi, õde oli helilooja Ester Mägi.

## Viited

## Välislingid

* Estonia legendid: Kalju Karask ja Paul Mägi klassikaraadio.err.ee, 11. oktoober 2015
* Liidia Panova 95. Kõige armsam lavastaja oli Paul Mägi vikerraadio.err.ee, 5. märts 2023
Okaspendel

**Okaspendel** oli Rakveres loodud rokkansambel, kes tegutses aastatel 1986–1991. 

## Ansambli tegevus
Ansambli esimene kontsert toimus 19. juulil 1986 Rakvere Vallimäe laululaval. Ansambli nimi mõeldi välja kohapeal enne kontserti.

Põhikoosseisus olid laval Aare Vilba, Sergei Klaasen, Peep Pihlak, Arne Kukk ja Peeter Mõtus. Helipuldis oli Sven Seiman. Külalisena tegi kaasa mandoliinil mängiv Toomas Rannu, kes pärast kontserti võeti ansambli põhikoosseisu.

Suurem tunnustus tuli juba sama aasta sügisel, kui rokifestivalil Tartu Sügis 1986 pälviti peaauhind. Menukaks kujunes ansambli esinemine ka Tallinna Linnahalli jäähallis toimunud suurüritusel Levireportaaž.

Ansambli koosseis:
*Aare Vilba (vokaal)
*Toomas Rannu (kitarr)
*Sergei Klaasen (kitarr)
*Andra Nurga (klahvpillid)
*Peep Pihlak (bass ja saksofon)
*Peeter Mõtus (trummid)

## Viited

## Välislingid
*Okaspendel. Fotoarhiiv. arhiiv.err.ee. 21. aprill 1988.
*Okaspendel. Lugu. Youtube.
*Okaspendel. Ei Meeldi Youtube.
*Okaspendel. Ilma jalata. Helisalvestis.
*Uuel heliplaadil on killuke Rakvere rokilugu. virumaateataja.postimees.ee, 19. detsember 2001.
*Okaspendel vihiseb taas õhus. ekspress.delfi.ee, 23. oktoober 2008.
Metskerss

**Metskerss** (*Rorippa sylvestris*) on ristõieliste sugukonda kuuluv taimeliik.

Taim on Eestis harv ning kasvab näiteks prahipaikades, jäätmaadel.

## Viited

## Välislingid
*
Peitriisikas

**Peitriisikas** (tüüpteisend *Lactarius flexuosus var. flexuosus*), mille teisend on nn haavariisikas (roosakas teisend *Lactarius flexuosus var. roseozonatus*, * Lactarius roseozonatus*), on pilvikuliste sugukonda riisika perekonda kuuluv seeneliik.

Seene jalg on säsikas, kübara serv ebaühtlane, kuiv. Seen kasvab koos lehtpuudega.

## Välislingid
*
Jhegson Méndez

**Jhegson Sebastián Méndez Carabalí** (sündinud 26. aprillil 1997 Mira kantonis) on Ecuadori jalgpallur, kes mängib kaitsva poolkaitsjana Brasiilia kõrgliigaklubis São Paulo ja Ecuadori jalgpallikoondises.

2015. aastal debüteeris ta Ecuadori kõrgliigaklubis Independiente DV. Seejärel oli ta hooajal 2015/16 laenul Hispaania tugevuselt kolmanda liiga klubis Deportiva Leonesa, kus ta sai küll kirja vaid ühe mängu. Pärast seda naasis ta Independiente del Vallesse.

2018. aasta detsembris sõlmis ta lepingu Major League Socceris (MLS) klubis Orlando City. 2022. aasta teisel poolel mängis ta samasse liigasse kuuluvas Los Angeles FC-s.

2023. aasta jaanuaris sõlmis ta kolmeaastase lepingu São Pauloga.

2017. aastal saavutas Méndez Ecuadori kuni 20-aastaste koondisega Lõuna-Ameerika omavanuste meistrivõistlustel teise koha. Ecuadori jalgpallikoondises tegi ta debüüdi 11. septembril 2018 sõprusmängus Guatemala vastu. Ta kuulus Ecuadori koondisse 2019. ja 2021. aasta Copa Américal ning 2022. aasta maailmameistrivõistlustel.

Tema onu Édison Méndez on endine Ecuadori koondislane.

## Saavutused
;Los Angeles FC
*Supporters' Shield: 2022
*MLS Cup: 2022

## Viited
Alisson Euler de Freitas Castro

**Alisson Euler de Freitas Castro** (tuntud lihtsalt kui **Alisson**; sündinud 25. juunil 1993 Rio Pombas) on Brasiilia jalgpallur, kes mängib ründava poolkaitsjana Brasiilia kõrgliigaklubis São Paulo.

Ta alustas klubikarjääri Cruzeiros, millega liitus 2007. aastal. Klubi põhimeeskonnas debüteeris ta 18. novembril 2012 Brasiilia kõrgliigamängus Fluminense vastu, kui sekkus teisel poolajal vahetusest mängu Walter Montillo asemele. 2013. aastal oli ta lühikest aega laenul Brasiilia kõrgliigaklubis Vasco da Gama ning lõi seal mängides 6. juunil 2013 mängus Atlético Mineiro vastu oma esimese värava Brasiilia kõrgliigas. Aastatel 2013 ja 2014 tuli Alisson Cruzeiroga Brasiilia meistriks. 2017. aastal alistati Brasiilia karikafinaalis Flamengo.

2018. aasta jaanuaris sõlmis ta lepingu Brasiilia kõrgliigaklubiga Grêmio. Tehingu raames siirdus samal ajal Grêmiost Cruzeirosse Edílson. 2018. aastal võitis ta Grêmioga Recopa Sudamericana. Grêmios mängis Alisson neli hooaega ning tuli kõikidel hooaegadel klubiga Rio Grande do Suli osariigi meistriks, kuid 2021. aastal langeti Grêmioga Brasiilia kõrgliigast välja.

2022. aasta jaanuaris sõlmis ta kolmeaastase lepingu São Pauloga.

## Saavutused
;Cruzeiro
*Campeonato Brasileiro Série A: 2013, 2014
*Campeonato Mineiro: 2014
*Copa do Brasil: 2017
;Grêmio
*Recopa Sudamericana: 2018
*Campeonato Gaúcho: 2018, 2019, 2020, 2021

## Viited
Monotüüpne takson

**Monotüüpne takson** on bioloogias  selline taksonoomiline kategooria, millesse kuulub ainult üks hierarhiliselt vahetult alluv takson.

Näiteks loomariigis peajalgsete klassi ülemsugukond *[[Architeuthoidea]]* koosneb kahest sugukonnast: hiidkalmaarlaste **monotüüpsest sugukonnast** ja sugukonnast *[[Neoteuthidae]]*, millesse kuulub neli **monotüüpset perekonda**. Hiidkalmaarlaste sugukond sisaldab hiidkalmaari **monotüüpse perekonna**, millesse omakorda kuulub **monotüüpne liik** *[[Architeuthis dux]]*, kellel alamliigid puuduvad.

## Vaata ka
*monofüleetiline rühm
Kariibi Holland

**Kariibi Holland** (hollandi Caribisch Nederland) on Kariibi meres asuv kolmest saarest koosnev Hollandi osa, mis koosneb kolmest vallast (erivallast, *bijzondere gemeente*) Bonairest, Sabast ja Sint Eustatiusest. Need erivallad moodustati 15. oktoobril 2010, kui likvideeriti Hollandi Antillid kui Madalmaade Kuningriigi maa.

Bonaire on üks Tuulealustest saartest, Saba ja Sint Eustatius on osa Väikestest Antillidest.

Saarte kogupindala on 322 km² ja rahvaarv 27 700. Ametlikud keeled on Sabal ja St. Eustatiusel inglise ja hollandi keel ning Bonairel hollandi ja papiamento keel.

1 . jaanuarist 2011 on Kariibi Hollandis käibel USA dollar.

Kariibi Holland on ajavööndis UTC−4:00.
Punakas puiduheinik

**Punakas puiduheinik** (*Tricholomopsis rutilans*), vanasti kännuheinik (*Tricholoma rutilans*), on šampinjonilaadsete seltsi kuuluv seente liik.

## Viited

## Välislingid
*
Salatiroheline

**Salatiroheline** ehk **salatroheline** on üks rohelistest värvitoonidest, salatilehtede värvi ergas heleroheline. Kasutatakse sageli tekstiilide värvuse kirjeldamiseks.

## Pildid

Kopfsalat Setzlinge.JPG|Lehtsalat peenral
Leaf Lettuce in a bowl 20131229.jpg|Lehtsalat kausis
Tallink Star in 2013.JPG|Tallinki parvlaev Star 2013. aastal



## Variatsioonid
Ral Design värvivaliku toon 100 60 40 *Salatgrün* on aniisi- või šartröösrohelisega sarnanev kollakasroheline toon  .

Pantone värvikaardi toon 13-0324 *Lettuce Green* on õrn heleroheline  .

Veebivärv *Salad Green* on särav heleroheline  .

## Viited
Punasoomus-vöödik

**Punasoomus-vöödik** (*Cortinarius bolaris*) on šampinjonilaadsete seltsi vöödikuliste sugukonda kuuluv liik seeni.

## Välislingid
*
Henneveux

**Henneveux** (lääneflaami: *Hanevo*) on vald Põhja-Prantsusmaal Pas-de-Calais' departemangus.

Väike põllumajandusküla asub u. 13 km Boulogne-sur-Merist idas, teede D206 ja D253 ristumiskoha ümbruses.

## Huviväärsused

* St. Folquini kirik, pärineb 19. sajandist.
* Vana linnuse jäljed.

## Vaata ka

* Pas-de-Calais' departemangu haldusüksuste loend

## Viited
Harilik mägikits

**Harilik mägikits** ehk **mägikits** ehk **tava-mägikits** (*Rupicapra rupicapra*) on veislaste sugukonda, mägikitse perekonda kuuluv sõraline, kelle elupaigaks on kõrged mäed. 

Liik on levinud peamiselt Euroopa mäestikes, sealhulgas Alpides, Karpaatides, Balkani mägedes ning Püreneedes.

Mägikits on keskmise suurusega loom, kellel on lühike tumepruun kuni hallikaspruun karvkate ning iseloomulikud tahapoole kaarduvad sarved, mis esinevad nii isastel kui ka emastel. Ta on hästi kohastunud karmidesse mägitingimustesse – osav ronija, kiire ja vastupidav.

Toiduks tarvitab ta peamiselt rohttaimi, kõrrelisi, samblikke ja põõsaste võrseid. Kaljukitsed on sotsiaalsed loomad, kes moodustavad väikeseid karju, eriti talvekuudel.

Liik on paljudes piirkondades looduskaitse all, kuid tema arvukus on stabiilne ning ta ei ole ohustatud.

Alpi mägikits jaguneb mitmeks alamliigiks: *Rupicapra rupicapra rupicapra* (elab Alpides), *Rupicapra rupicapra asiatica* (elab Väike-Aasias, Musta mere piirkonna kirdepoolsetes mägedes, Türgi idaaladel ja Gruusia edelapoolsetel aladel; on eelnimetatust väiksem ja kahvatuma suvekarvaga), *Rupicapra rupicapra balcanica* (elab Balkani poolsaarel; võib olla Alpides elavast kitsest veidi suurem ja pikemate sarvedega; ka karvkatte värvitoon erineb pisut), *Rupicapra rupicapra carpatica* (elab Karpaatides) ja *Rupicapra rupicapra tatrica* (elab Tatrates).

## Viited

## Välislingid
Hervelinghen

**Hervelinghen** (lääneflaami: *Helvetingen|lang*) on vald Põhja-Prantsusmaal Pas-de-Calais' departemangus.

Väike põllumajandusküla asub Wissanti lähedal, u. 21 km Boulogne-sur-Merist põhjas, maantee D244 ääres.

## Ajalugu

Inglise okupatsiooni ajast on küla keskel seisnud pikk kivimast, mille tipus on rist.

Täna kuulub Hervelinghen Notre-Dame-des-Flotsi kihelkonda. Saint-Ingleverti lennuväli asub külast idas.

## Huviväärsused

* St. Quentini kirik, pärineb 17. sajandist.
* Kaks 18. sajandi talumaja.

## Vaata ka

* Pas-de-Calais' departemangu haldusüksuste loend

## Viited
Hesdigneul-lès-Boulogne

**Hesdigneul-lès-Boulogne** (pikardi: *Hédignu-lès-Boulonne*) on vald Põhja-Prantsusmaal Pas-de-Calais' departemangus.

Metsandus- ja põllumajandusküla asub u. 8 km Boulogne-sur-Merist lõunas, teede D52 ja D240 ristumiskoha ümbruses. Autoroute A16 moodustab valla läänepiiri ning Liane'i jõgi põhja- ja idapiiri.

## Huviväärsused

* St. Eloi kirik, pärineb 19. sajandist.

## Vaata ka

* Pas-de-Calais' departemangu haldusüksuste loend

## Viited
Hesdin-l'Abbé

**Hesdin-l'Abbé** on vald Põhja-Prantsusmaal Pas-de-Calais' departemangus.

Metsandus- ja põllumajandusküla asub umbes 8 km Boulogne-sur-Merist lõunas, teede D901 ja D240 ristumiskoha ümbruses. Autoroute A16 moodustab valla läänepiiri ja Liane'i jõgi lõunapiiri.

## Huviväärsused

* St. Legeri kirik, pärineb 17. sajandist.
* 18. sajandi Hesdin-l'Abbé loss, tänapäeval Hotel Cléry.
* 17. sajandi häärber.

## Vaata ka

* Pas-de-Calais' departemangu haldusüksuste loend

## Viited
Erriyon Knighton

**Erriyon Knighton** (sündinud 29. jaanuaril 2004 Florida osariigis Tampas) on Ameerika Ühendriikide sprinter.

Ta jooksis 2021. aasta mais 200 meetri jooksu noorte maailmarekordi 20,11. Sama aasta juunis parandas ta noorte maailmarekordit USA meistrivõistlustel Eugene'is, joostes eeljooksus 20,04. Poolfinaalis parandas ta oma aega veelgi, ületades ajaga 19,88 5 sajandikuga Usain Boltile kuulunud juunioride maailmarekordi. Finaalis jooksis ta uueks rekordiks 19,84 ja sai 3. koha. Sellega pääses Knighton Ameerika Ühendriikide olümpiakoondisse, olles pärast 1964. aasta suveolümpiamängudel osalenud Jim Ryuni noorim kergejõustiklane, kes on  USA-d olümpial esindanud. Suveolümpiamängudel Tokyos pääses Knighton finaali ja sai ajaga 19,93 neljanda koha.

2022. aasta kergejõustiku maailmameistrivõistlustel Eugene'is võitis Knighton 200 meetri jooksus koondisekaaslaste Noah Lylesi ja Kenny Bednareki järel pronksmedali ajaga 19,80. Sellega sai temast kõigi aegade noorim maailmameistrivõistlustel individuaaldistantsil medali võitnud sprinter. Sama aasta 2. septembril võitis ta Brüsseli Teemantliiga etapil 200 meetri jooksu, tõustes sellega kõigi aegade noorimaks Teemantliiga etapivõitjaks.

2023. aasta kergejõustiku maailmameistrivõistlustel Budapestis võitis ta 200 meetri jooksus Lylesi järel ajaga 19,75 hõbemedali.

2024. aasta suveolümpiamängudel Pariisis sai ta 200 meetri jooksus 4. koha ajaga 19,99.

## Isiklikud rekordid
;Tavarada

;Lühirada

Allikas: Rahvusvaheline Kergejõustikuliit

## Viited

## Välislingid
*
Rebukollane

**Rebukollane** on üks kollastest värvitoonidest, munarebu värvi kollane värvus. See kollane on pigem tume ja soojatooniline. Mõistet kasutatakse tekstiilide ja lõngade, aga ka loodusobjektide värvuse kirjeldamiseks.

Munakollase kaudu määratletuna kirjeldatakse seda tooni sageli saksakeelses kultuuriruumis (*eidottergelb*, *dottergelb*), inglis- ja prantsuskeelses väga harva.

## Pildid

Raw egg.jpg|Munarebu
Kanttarelli-saalis VIII04 C 3361.JPG|Kukeseen on iseloomuliku rebukollase värvusega
Courgette bloem met gewone aardhommel (Cucurbita pepo and Bombus terristris).jpg|Kimalane tsukiini rebukollasel õiel


## Variatsioonid
ISCC-NBS-i värvisõnaraamatu "Color: Universal Language and Dictionary of Names" järgi on rebukollane (*Yolk Yellow*, *Vitelline Yellow*, *Vitellinous*) murtud kollane (*strong yellow*)  .

Pantone värvikaardi toon 14-0846 *Yolk Yellow* on tumedam kergelt murtud kollane  .

## Viited
Robert Ots

**Robert Ots** (14. veebruar 1922 Moskva – 21. jaanuar 2015 Tallinn) oli eesti kontrabassimängija.

Muusika õppimist alustas ta Moskvas, Ipolit Ivanovi nim. Laste Muusikakoolis, kus õppis klaveri erialal. Õpingute ajal mängis tantsuklubides ajaviite ja tantsumuusikat. Pärast keskkooli lõpetamist 1940. aastal jätkas õpinguid Moskva Kõrgemas Avioinstituudis, kust tuli minna pärast 2.kursust rindele.

Robert Otsa onu, tuntud muusik John Pori kutsus ta enda juurde Tallinna ja pakkus mängimise võimalust toonases ohvitseride kasiinos. Ansamblis oli 4 instrumenti: viiul, akordion, kontrabass ja klaver (R. Ots).   
1947. aastal jätkas Robert Ots pooleli jäänud muusikaõpinguid Tallinna Muusikakoolis Johannes Kuusemetsa kontrabassiklassis, mille lõpetas 1952. aastal Paul Sarve ja Hugo Lukase juhendamisel. Sama aasta sügisel püüdis jätkata kontrabassimängu õppimist TRK-s Alfred Karjuse kontrabassiklassis.

Töötas aastatel 1950–1982 ERSO-s, sealhulgas oli 1970–1979 kontrabassirühma kontsertmeister. 

Robert Ots on maetud Rahumäe kalmistule Tallinnas.

## Isiklikku
Abikaasad: Serafima Ots (13.12.1921 Saaremaa - 25.06.1986 Tallinn);                                                               Mare Ots, sünd 24.04.1937 Põltsamaal. Pojad: Toomas Ots (31.01.1951 Tallinn – 20.10.2019 Pärnu),                        Tõnis Ots, sünd 16.07.1954 

## Viited
Aleksei Petrov

**Aleksei Petrov** on Venemaa riigiametnik.

2023. aasta augusti alguse seisuga töötas 27-aastane Petrov nõunikuna Venemaa presidendi laste õiguste voliniku Maria Lvova-Belova ametkonnas.

Euroopa Liidu 2022. aasta 16. detsembri otsusega kehtestati Petrovi suhtes sanktsioonid. 2023. aasta märtsis väljastas Rahvusvaheline Kriminaalkohus Lvova-Belova ja Venemaa presidendi Vladimir Putini vahistamismääruse, süüdistades neid sõjakuriteo toimepanemises, kuna nad küüditasid Ukrainast sunniviisiliselt sadu lapsi Venemaale.
## Viited
Tammaru

**Tammaru** on eesti perekonnanimi.

2023. aasta 1. jaanuari seisuga oli Eestis perekonnanimi Tammaru 273 inimesel: 125 mehel ja 148 naisel. Perekonnanimede levikult oli Tammaru meeste puhul 596. ja naiste puhul 527. kohal.

## Nime kandjaid
*Kalju Tammaru, eesti raamatukogundustegelane (1956–)
*Karin Tammaru, eesti näitleja (1971–)
*Philip Aleksander Tammaru, eesti vaimulik (1909–1998)
*Tiit Tammaru, eesti poliitik (1952–)
*Tiit Tammaru, eesti geograaf (1972–)
*Toomas Tammaru, eesti entomoloog (1968–)

## Viited

## Vaata ka
*Tammaru mõis
Salmonid. 25 aastat hiljem

"**Salmonid. 25 aastat hiljem**" on 2020. aastal valminud Eesti mängufilm.

Film põhineb aastatel 1993-1995 eetris olnud teleseriaalil "Salmonid". Filmi režissöör ja produtsent on Toomas Kirss.

Toomas Kirss on öelnud, et see film on ühtlasi tema sünnipäevakink Ita Everile, kes mängib filmis peaosa.

## Lugu
Veerand sajandiga on palju juhtunud, kuid Salmonid on jäänud selleks, kes nad olid - Eesti esiperekonnaks, keda nii imetluse kui vaikse kadedusega on vaadatud. Kunagise seriaali vaatajad mäletavad, kui hästi oskas Salmonite perekond raha teha. Nüüd on endale kindlustatud veel võimsam positsioon, sest Ella Salmon on vahepeal jõudnud olla Eesti president. Loomulikult on sooje kohti jagunud ka teistele pereliikmetele ja nii on Salmonite jõukus ja võim aina kasvanud. Kuhu see kõik lõpuks viia võib ning millega Salmonid end ajalukku kirjutavad, sellest film räägibki. Lisaks ootuspärasele huumorile ja glamuurile näeb filmis ootamatutes rollides ka tuntud ühiskonnategelasi.

## Osatäitjad

* Ita Ever – Ella Salmon
* Guido Kangur – Vambola Salmon
* Merle Palmiste – Signe Salmon
* Karolin Jürise – Alexandra Salmon
* Ain Lutsepp – Ants
* Andrus Vaarik – Carl Salmon
* Maria Avdjuško – Aike Salmon
* Kersti Kreismann – Sirje Salmon
* Eduard Toman – Jüri Tolbikov
* Rita Rätsepp – Ülle
* Rein Oja – Tõnu
* Liis Haab – operaator
* Kärt Kross-Merilo – arst

## Viited
Männi-kuldpoorik

**Männi-kuldpoorik** (*Aureoboletus projectellus*) on puravikulaadsete seltsi puravikuliste sugukonda kuuluv liik seeni.
Eestis loetakse seda suure viljakehaga seent võõrliigiks. Kalendriaasta jooksul võib männi-kuldpooriku levaiala kasvada kuni saja kilomeetri kaugusele.

## Viited

## Välislingid
*
Talli tänav (Tallinn)

**Talli tänav** on tänav Tallinnas Kristiine linnaosas Tondi asumis. Enam-vähem kirde-edelasuunaline Talli tänav algab Rivi tänavalt, ristub Sammu tänavaga ja lõpeb Marsi tänaval.

Talli tänav sai nime 23. mail 2018.

## Viited
Isques

**Isques** (hollandi: *Izeke*) on vald Põhja-Prantsusmaal Pas-de-Calais' departemangus.

Metsandus-, põllumajandus- ja magalaküla asub umbes 6,4 km Boulogne-sur-Merist lõunas, Autoroute A16 liiklussõlme 28 maanteega D901 ümbruses. Liane'i jõgi voolab läbi valla.

## Huviväärsused

* St. Apolline'i kirik, pärineb 16. sajandist.
* 18. sajandi Hermerangues'i loss.
* 16. sajandi linnus.
* 16. sajandi Queheni loss.
* 18. sajandi Pont-de-Briquesi loss.

## Vaata ka

* Pas-de-Calais' departemangu haldusüksuste loend

## Viited
Zećira Mušović

**Zećira Mušović** (Зећира Мушовић; sündinud 26. mail 1996 Falunis) on Serbia juurtega Rootsi jalgpallur, väravavaht.

## Viited

## Välislingid
Sisemise juhtimise keskus

**Sisemise juhtimise keskus** (*Zentrum Innere Führung*) on Saksamaa kaitseministeeriumi otsealluvuses tegutsev Bundeswehri sisemise juhtimise õppeasutus. 

## Sisemine juhtimine
Saksamaa maaväe väejuhatuse 1990. aasta määrus 100/900 kirjeldas sisemist juhtimist (*Innere Führung*) kui terminit, mille all mõeldakse Saksamaa põhiseadusest ja väärtuskorrast lähtuvat kontseptsiooni, mille eesmärk on kujundada relvajõudude sisemist korda ja luua selleks meetmete süsteem, mis aitab seda ellu viia. 2018. aastast pärineva Bundeswehri konstseptsiooni kohaselt on sisemine juhtimine sõdurite juhtimisfilosoofia, mis peab tagama, et võitlusvõimeline Bundeswehr toimib kooskõlas vabadust ja demokraatiat austavate õigusriigi põhimõttetega.

## Ajalugu
1. oktoobril 1956 alustas tööd Bundeswehri sisemise juhtimise kool (*Schule der Bundeswehr für Innere Führung*). 1. jaanuaril 1981 nimetati kool ümber Sisemise juhtimise keskuseks. 

## Viited

## Kirjandus
* Wolf Graf von Baudissin. *Soldat für den Frieden: Entwürfe für eine zeitgemässe Bundeswehr*. München: Piper, 1970.
Paabulinnuroheline

**Paabulinnuroheline** (prantsuse keeles *vert paon*) on üks rohelistest värvitoonidest, paabulinnusinise rohekam variant, toonilt särav erkroheline kuni sinakasroheline. Moe ja sisekujunduse sõnavaras kasutatav harv värvinimetus, kasutatakse ka kunstitarvete või sisustusesemete värvuse kirjeldamiseks.

## Pildid

Blue-green peacock (24346191853).jpg|Sinakasroheline *[[Pavo cristatus]]*
Pavo muticus3.jpg|*[[Pavo muticus]]*
Peacock's back.jpg|Paabulinnu selg
Plumepaon.JPG|Paabulinnu sabasuled


## Variatsioonid
Prantsuskeelne värvinimetuste portaal pourpre.com annab paabulinnurohelise vasteks külma rohelise tooni  .

ISCC-NBS-i värvisõnaraamatu "Color: Universal Language and Dictionary of Names" järgi on paabulinnuroheline (*Peacock Green*) keskmine kollaroheline (*moderate yellow green*)   või keskmine kollakasroheline  (*moderate yellowish green*)  .

Ral Design värvivaliku toon 140 40 30 *Pfaugrün* on soojatooniline tuhmjas roheline  .

Pantone värvitoon 16-5431 *Peacock Green* on mündirohelise taoline erk-sinakasroheline  .

Veebivärv *Peacock Green* on särav jahe roheline  , külm tumeroheline   või erkroheline .

## Viited
2023. aasta Hawaii maastikupõlengud

2023. aasta augusti alguses puhkes USA-s Hawaii saartel rida metsapõlenguid, mis mõjutasid esmajoones Maui ja vähemal määral teisi Hawaii saari. Tugeva tuulega levinud tuli põhjustas evakueerimisi, tekitas ulatuslikke kahjustusi ja tõi kaasa enam kui saja inimese huku Mauil asuvas Lahaina asulas (2020. aasta elanike arv 12&nbsp;702). Metsapõlengute levikut seostati kuiva ja tuulevaikse ilmaga, mille tekitasid Hawaiist põhja pool asunud tugev kõrgrõhuala ja lõuna pool orkaan Dora.

## Viited

## Galerii

Lahaina_damage-map.png|Lahaina kahjustused
U.S. Drought Monitor for Hawaii 2023-08-08.png|Põuaseire
2023 Hawaii fire locations, along with wind velocities and labels.png|Tuulekiirus Dora ajal (8. august)
2023 Hawaii Fires - NASA GOES Loop with highlighted areas.gif|Satelliidikujutis (8. august)


## Välislingid
* Maui's grass-fire cycle explained. BBC Reel, 18. august 2023 (video, 02:17)
Muflon

**Muflon** ehk **mägilammas** (*Ovis gmelini*) on kitslaste alamsugukonda lamba perekonda kuuluv sõraline.

Pärismaisena elab muflon Lähis-Idas. Ta esineb Küprosel, Türgi idaosas, Armeenias, Aserbaidžaanis ja Iraanis.

Muflonil on viis alamliiki:
* *O. g. gmelini* (Blyth, 1851) – tüüpalamliik, kes elab Iraani loodeosas, Armeenias ja Aserbaidžaanis
* *O. g. isphahanica* (Nasonov, 1910) – elab Iraanis Zagrose mägedes
* *O. g. laristanica* (Nasonov, 1909) – elab Lõuna-Iraanis
* *O. g. ophion* (Blyth, 1841) – ohustatud, elab Küprosel

Hiljutised uuringud on näidanud, et kogu muflonite süstemaatika tuleks üle vaadata, samuti see, millisest täpselt neist põlvneb tänapäeva kodustatud lammas (*Ovis aries*). Üldiselt peetakse muflonit kõikide kodulammaste tõugude eellasteks.

Euroopa mufloni loeti varem mufloni üheks alamliigiks, kuid nüüd arvatakse teda kodulamba metsistunud järeltulijaks (*Ovis aries musimon*).

Muflon Küprose rahvusloom. Mufloni on kujutatud Küprose ühe-, kahe- ja viiesendilisel euromündil.

## Vaata ka
*Arhaar
*Lumelammas

## Viited
La Capelle-lès-Boulogne

**La Capelle-lès-Boulogne** on vald Põhja-Prantsusmaal Pas-de-Calais' departemangus.

Metsandus- ja põllumajandusküla asub u. 6,4 km Boulogne-sur-Merist idas, teede N42, D234 ja D237 ristumiskoha ümbruses.

## Vaatamisväärsused

* Ristija Johannese kirik, pärineb 19. sajandist.
* 18. sajandi Contevali loss.

## Vaata ka

* Pas-de-Calais' departemangu haldusüksuste loend

## Viited
Baby Ariel

**Baby Ariel** (sünninimega **Ariel Rebecca Martin**; sündinud 22. november 2000) on Ameerika Ühendriikide laulja ja näitleja.

## Filmograafia
* 2017 "Bizaardvark" – Tiffany
* 2018 "Chicken Girls" – Dru
* 2018 "Baby Doll Records" – Dru
* 2018 "Henry Pericol" – Patina
* 2019 "Bixler High Private Eye" – Kenzie Messina
* 2020 "Zombies 2" – Wynter
* 2021 "Family Reunion" – Jinji Starr
* 2022 "Zombies 3" – Wynter

## Välislingid
* Koduleht
*
Pere Sihtkapital

**Sihtasutus Pere Sihtkapital** on 2019. aastal Isamaa poliitikute ettepanekul loodud rahvastikupoliitika mõttekoda. Sihtasutuse nõukogu liikme Allan Puuri sõnul on selle eesmärk kaasa aidata Eesti rahvastiku kestlikkusele ja põhiline viis selle saavutamiseks on uuringute tellimine. Uuringute läbiviimiseks saadi esimesel aastal Vabariigi Valitsuselt miljon eurot.

Lisaks uuringutele annab sihtasutus välja stipendiume ja toetusi, näiteks Kalev Katuse nimelise stipendiumi rakenduskõrghariduse, bakalaureuse- või magistriõppe üliõpilastele, kes käsitlevad lõputöös rahvastikuprotsesse, rahvastikupoliitikat või nendega seonduvaid teemasid. Samuti annab välja Aino Järvesoo nimelise auhinna neile, kes on rahvastiku arengu või selle valdkonna edendamisega ühiskonnas või meedia vahendusel eriliselt silma paistnud. On rahastanud ka sihtasutuse Väärtustades Elu konverentse.

Sihtkapitali nõukogu liikmed olid 2023. aasta suvel Parvel Pruunsild, Monika Haukanõmm, Tarmo Soomere, Raul Eamets, Allan Puur, Katrin Kiisk. Juhatuse liige oli Hillar Petersen.

## Naiste uurimine 2023. aastal
2023. aastal hankis sihtkapital rahvastikuregistrist tuhandete Eesti naiste andmed ja saatis neile vastamiseks küsimustikud. Andmed saadi tänu sellele, et uuringu tellija oli Tartu Ülikool. Küsimustikus olid küsitluse läbiviijana kirjas vaid RAIT Faktum & Ariko ning Pere Sihtkapital. Tartu Ülikooli poolt sõlmis lepingu sihtasutusega sotsiaalteaduskonna dekaan Raul Eamets, kes oli samal ajal ka sihtkapitali nõukogu liige. Uuringu jaoks puudus Tartu Ülikooli eetikakomitee luba. Andmekaitse Inspektsioon nimetas küsitlust problemaatiliseks ja alustas järelevalvemenetlust. Sihtkapital hävitas enne menetluse lõppu uuringu andmed, ehkki Andmekaitse Inspektsioon oli nõudnud andmete säilitamist.

## Vaata ka

* teaduseetika
* Isamaa Erakond
* rahvastikupoliitika

## Viited


## Välislingid

* https://kuku.pleier.ee/podcast/postimees-meie-eesti/41885
* https://pealinn.ee/2021/11/13/uuring-kolmveerandi-isade-jaoks-on-isaks-olemine-elu-tahtsaim-roll/
* https://peresihtkapital.ee/
* Andmekaitse inspektsioon pöördus Pere Sihtkapitali uuringu asjus riigikohtusse, ERR, 22.05.2025
Jordan Beyer

**Louis Jordan Beyer** (sündinud 19. mail 2000 Kempenis) on Saksamaa jalgpallur, kes mängib keskkaitsjana Inglismaa Premier League'i klubis Burnley.

Aastatel 2012–2015 kuulus ta Düsseldorfi Fortuna noortesüsteemi. Seejärel liitus ta Mönchengladbachi Borussiaga, mille põhimeeskonnas debüteeris Saksamaa kõrgliigas hooajal 2018/19. Hooaja 2019/20 teises pooles oli ta laenul Saksamaa esiliigaklubis Hamburger SV.

2022. aasta septembris läks Beyer Mönchengladbachi Borussiast laenule Burnleysse. 14. jaanuaril 2023 lõi ta Inglismaa esiliigamängus Coventry City vastu oma profikarjääri esimese värava. Hooajal 2022/23 võitis ta Burnleyga Inglismaa esiliiga, misjärel tõusti Premier League'i. 2023. aasta mais sõlmis Beyer Burnleyga püsiva nelja-aastase lepingu.

Aastatel 2015–2023 mängis Beyer Saksamaa noortekoondistes.

## Viited

## Välislingid
* Profiil Burnley FC kodulehel
Sander Berge

**Sander Gard Bolin Berge** (sündinud 14. veebruaril 1998 Bærumis) on Norra jalgpallur, kes mängib Inglismaa Premier League'i klubis Burnley ja Norra jalgpallikoondises.

Ta alustas klubikarjääri Norra klubis Asker, mille meeskonnas debüteeris ta Norra tugevuselt kolmandas liigas 2013. aastal. Aastatel 2015–2016 mängis ta Norra kõrgliigaklubis Vålerenga.

2017. aasta jaanuaris sõlmis ta lepingu Belgia kõrgliigaklubiga Genk. Hooajal 2018/19 tuli ta klubiga Belgia meistriks.

2020. aasta jaanuaris sõlmis ta lepingu Inglismaa kõrgliigaklubiga Sheffield United. Berge oli Sheffield Unitedi suurim ost. Esimese värava Inglismaa kõrgliigas lõi Berge 2. juulil 2020 mängus Tottenham Hotspur vastu. Sheffield Unitediga mängis ta Inglismaa kõrgliigas kuni hooaja 2020/21 lõpuni.

2023. aasta augustis sõlmis Berge nelja-aastase lepingu äsja Inglismaa kõrgliigasse tõusnud Burnleyga. Üleminekusumma oli 12 miljonit naelsterlingit.

Norra jalgpallikoondises tegi Berge debüüdi 23. märtsil 2017 mängus Põhja-Iirimaa vastu. Koondisekarjääri esimese värava lõi ta 5. septembril 2019 EM-i valikmängus Malta vastu.

## Saavutused
;Genk
*Belgia kõrgliiga: 2018–19
*Belgia superkarikas: 2019

## Viited
Sebastian Freiberg

**Sebastian Freiberg**, tuntud veebi aliasega **Sebfreiberg** (sündinud 28. septembril 1998 Pariisis) on Eesti modell, sisulooja ja avaliku elu tegelane.

## Elukäik
Sebastian on elanud mitmes riigis ning tema mitmekülgne elukogemus ja isikupärane välimus on teda juhtinud huvitavatesse seiklustesse. Ta sündis Pariisis ning elas seal esimesed kolm aastat. Seejärel kolis ta emaga Eestisse Räpinasse, kus väikelinna rahulik atmosfäär kujundas tema lapsepõlve värvikaks.

Kuueaastaselt kolis Sebastian emaga Ameerikasse, kuid tema side Eestiga jäi tugevaks, kuna ema rääkis temaga pidevalt eesti keeles. Hiljem naasis ta 2011. aastal Eestisse, kuid siis ei osanud ta veel eesti keeles kirjutada, kuigi lugemine oli osaliselt võimalik tänu ema pingutustele. 

Sebastianist sai osaleja populaarses tõsielusaates "Suunamudijate meistriklass", kuigi alguses ta ei uskunud, et see sobiks talle. Otsus saates osaleda osutus aga suurepäraseks, sest ta nägi selles võimalust avardada oma vaatenurka ja väljendusoskust. Tema tugevaks küljeks saates osutusid pildid, millele aitasid kaasa tema varasemad kogemused modellinduses, mis on olnud tema hobi.

Sebastiani välimus on talle andnud võimalusi modellitööks nii Eestis kui ka Euroopas.

## Välislingid
* Sebastian Freiberg Instagramis
* Sebastian Freiberg Tiktokis
* Twitch: sebfreiberg
* Ketlin Kruse. Modell Sebastian Freiberg kritiseerivatest kommentaaridest: kui see ei maksa mu arveid, mind ei huvita Postimees/Elu24, 3. juuli 2021
* Video | „Ma olen traumeeritud!“ Tuntud kodumaine tiktokker langes varguse ohvriks Kroonika/Delfi, 14. juuni 2025
Nowe Żeńsko

**Nowe Żeńsko** (saksa keeles *Schönfeld*) on küla Poolas Lääne-Pomorze vojevoodkonnas Choszczno maakonnas Choszczno vallas. Nowe Żeńsko asub Choszcznost umbes 4,5 km lõunas ja Szczecinist ligikaudu 66 km idakagus.

## Viited
Zamęcin

**Zamęcin** (saksa keeles *Sammenthin*) on küla Poolas Lääne-Pomorze vojevoodkonnas Choszczno maakonnas Choszczno vallas. Zamęcin asub Choszcznost ligi 5 km edelas ja Szczecinist umbes 64 km idakagus. 

## Viited
Kmiecin

**Kmiecin** (saksa keeles *Fürstenau*) on küla Poolas Pomorze vojevoodkonnas Nowy Dwór Gdański maakonnas Nowy Dwór Gdański vallas. Kmiecin asub Żuławy tasandikul Wisła deltas, Nowy Dwór Gdańskist ligi 4 km kagus ja Gdańskist umbes 39 km idakagus.

Kmiecinis on sündinud saksa filoloog ja matemaatik Georg Heinrich Ferdinand Nesselmann (1811–1881).

## Viited
Warpuny

**Warpuny** (saksa keeles *Warpuhnen*) on küla Poolas Warmia-Masuuria vojevoodkonnas Mrągowo maakonnas Sorkwity vallas. Warpuny asub Sorkwityst 9 km põhjas, Mrągowost umbes 11 km loodes ja Olsztynist ligikaudu 49 km idakirdes.

Küla on rajatud 1373. aastal.

## Viited
Terminator (sõjatehnika)

**Terminator** on tankide tuletoetussoomuk. 

## Taktikalis-tehnilised andmed
*Mass: 48 000 kg
*šassii: T-72 või T-90
*Relvastus: 
**130 mm juhitav tankitõrjerakett 9M120 Ataka-T: 4 tk
**30 mm kirlaskekahur 2A42 : 2 tk
**30 mm granaadihetja AG-17D või AGS-30 : 2 tk
**7.62 mm kuulipilduja PKTM : 1 tk

## Välislingid
* „Seda on väga raske hävitada.“ Ukraina dessantväelased said lahinguväljal jagu Vene armee kõige kardetuimast lahingumasinast — Delfi Forte Sõjandus
Landrethun-le-Nord

**Landrethun-le-Nord** (lääneflaami: *Landerten*) on vald Põhja-Prantsusmaal Pas-de-Calais' departemangus.

Põllumajandusküla asub u. 21 km Boulogne-sur-Merist kirdes, teede D243 ja D231 ristumiskoha ümbruses.

## Ajalugu

Piirkonda pommitati tõsiselt 1944. aastal, kuna sakslased valisid selle valla suurtüki V-3 stardipaigaks Teise maailmasõja ajal.

## Huviväärsused

* St. Martini kirik, pärineb 20. sajandist.
* Teise maailmasõja Fortress of Mimoyecques.

## Vaata ka

* Pas-de-Calais' departemangu haldusüksuste loend

## Viited
Marpa

**Marpa** (1012–1097), tuntud ka kui **Tõlkija Marpa** (Marpa Lotsāwa), oli Tiibeti budismi õpetlane, keda teatakse kui paljude vadžrajaana õpetussõnade, sealhulgas Mahamudra õpetuste, Indiast tiibetlasteni toojat. Ta oli Milarepa õpetaja.

## Elulugu

Marpa sündis ühes Lõuna-Tiibeti jõukas peres. Ta alustas õpinguid noores eas, kuid oli võrreldes teiste lastega metsik ja taltsutamatu. Esmalt õppis Marpa kolm aastat Mangkharis Drokmi Shakya Yeshe juures, kus omandas sanskriti keele. Seejärel otsustas Marpa reisida Indiasse, et omandada teadmisi kuulsate india budismi õpetlaste juures. Oma esimese reisi Nepali ja Indiasse tegi Marpa Nyo Lōtsawa seltsis, kelle juures ta teenis.  Marpa naasis koju ja vahetas kogu oma päranduse kullaks, et rahastada oma reise ja teha annetusi oma õpetajatele.

Kõigepealt reisis Marpa Nepali, kus õppis kahe kuulsa Naropa õpilase Paindapa ja Chitherpa juures. Paindapa saatis Marpa hiljem Nālandā ülikooli lähedale Pullaharisse, kus Naropa õpetas. Marpa veetis kaksteist aastat Naropa ja teiste suurte India gurude juures. Kõige kauem oli ta Maitripada õpilane. Kaheteistkümne aasta pärast asus ta teele tagasi Tiibetisse, et hakata nüüd ise õpetajaks ja jätkata oma tegelemist dharmaga.

Marpa reisis veel kaks korda Indiasse ja kolm korda Nepali ning õppis Naropa ja teiste kuulsate õpetajate, sealhulgas Maitripa juures. Väidetavalt viibis ta ka Phugtali kloostri koopas. Tema kolmandal visiidil Indiasse osutus tantrapraktikatega tegeleva Naropa leidmine raskeks ülesandeks. Kuid lõpuks leidis Marpa Naropa üles ja sai temalt viimased vajalikud õpetused ja juhised. Naropa ütles Marpale, et tal ei saa siin ilmas olema järglasi (selle sõna tavatähenduses), sest Marpa järglasteks saavad olema tema jüngrid.

Nüüd oli Marpa omandanud kogu Naropa tarkuse ja Naropa kuulutas Marpa ametlikult oma mantlipärijaks, kuigi tal oli teisigi häid õpilasi nagu Paindapa, Chitherpa, Shri Shantibhadra ehk Kukuripa ja Maitripa.

Tiibetisse naasnult veetis Marpa aastaid budistlikke pühakirju tõlkides. Sellega andis ta hoogu budistlike õpetussõnade jõudmisele Tiibetisse. 

Tiibeti õpilastele. Pärast teist India-külastust sai tema jüngriks Milarepa. Pärast Marpa poja Darma Dode surma päris Milarepa tema liini täielikult. 

Marpa, tema naine Dakmema ja nende pojad elasid Tiibeti lõunaosas Lhodrakis. Väidetavalt asutas Marpa aastal 1052 e.m.a. Stongdey kloostri Zanskaris aastal.

Marpa järgijate seas on aukohal "Naropa kuus õpetust" ja "Suur pitser" (Mahamudra). "Naropa kuus õpetust" sisaldavad muuhulgas juhiseid, kuidas parandada oma kirgaste unenägude nägemise tehnikaid, et saada unenägemise vallas lausa meistriks. 

## Viited

## Välislingid
Le Portel

**Le Portel** (lääneflaami: *Turbodingem*) on vald Põhja-Prantsusmaal Pas-de-Calais' departemangus.

Turismi-, kalandus- ja kergetööstuslinn asub u. 4 km Boulogne-sur-Meri kesklinnast edelas, teede D236 ja D119 ristumiskoha ümbruses. Sellel on rand ja selgetel päevadel on üle mere Inglismaa ranniku valgeid kaljusid näha.

## Ajalugu

Le Portel tähendab tõlkes "väike sadam". Algne Le Portel oli asundus Outreaust idas. Iseseisvaks omavalitsuseks sai see 13. juunil 1856 Napoleon III keiserliku dekreediga.19. sajandil avastati küla keskelt Hameli silla lähedalt jõe äärest ränikivist tööriistad, mis annavad tunnistust paiga pikaajalisest hõivamisest. Galloromaani kalmistu kaevati välja Châtilloni asunduses.

Olles põllumajanduslikku päritolu, kasvas see 19. sajandi jooksul kiiresti tänu kalapüügile koos lähedalasuva Boulogne-sur-Meri sadamaga. Porteli meremehi oli sama palju kui Boulogne'is enne Esimest maailmasõda. 1841. aastal olid kaks Le Porteli meremeest laeval *[[Belle Poule]]*, mis tõi tagasi Napoleon I säilmed.

Teise maailmasõja ajal, 8. ja 9. septembril 1943 kannatas Le Portel operatsiooni Cockade osana, mis oli liitlaste kõrvalejuhtimismanööver, mille eesmärk oli petta sakslasi uskuma võimalust randuda La Manche'i ääres. Pommitamised, mis hävitasid 93% külast, tapsid ka 376 tsiviilisikut. 12. augustil 1944 viibis Charles de Gaulle Le Portelis selle vabastamisel. Linn sai oma ohvri eest hõbetähega *[[Croix de guerre 1939–1945|Croix de guerre]]'i*.

## Huviväärsused

* Kaks 20. sajandi kirikut.
* Fort de l'Heurt, ehitatud aastatel 1803/1805 Napoleon I käsul.
* Fort d'Alprech, ehitatud 1883. aastal.
* Tuletorn.
* Fort de Couppes, ehitatud 1883. aastal.
* Atlandi valli Saksa kindlus.

## Tuntud inimesi

* Alfred Desenclos, helilooja, seal sündinud.
* Lucien Leduc, jalgpallur, seal sündinud.

## Sõpruslinnad

* Portel-des-Corbières, Prantsusmaa
* Stockelsdorf, Saksamaa
* Kawara, Burkina Faso

## Sport

ESSM Le Portel on Prantsuse korvpalliklubi.


Pilt:Les quais de la plage Le Portel.jpg|Le Porteli rand
Pilt:Notre Dame de Boulogne Le Portel.JPG|Jumalaema kuju
Pilt:PLAGE du PORTEL 019.JPG|Rand ja eemal Fort de l'Heurt
Pilt:Mairie du Portel Plage été 2006.jpg|Raekoda
Pilt:Fort de COUPPES 007.JPG|Fort de Couppes


## Vaata ka

* Pas-de-Calais' departemangu haldusüksuste loend

## Viited